Komission direktiivi 1999/91/EY, annettu 23 päivänä marraskuuta 1999, elintarvikkeiden kanssa kosketukseen joutuvista muovisista tarvikkeista annetun direktiivin 90/128/ETY muuttamisesta (ETA:n kannalta merkityksellinen teksti)



Virallinen lehti nro L 310 , 04/12/1999 s. 0041 - 0055



KOMISSION DIREKTIIVI 1999/91/EY, annettu 23 päivänä marraskuuta 1999, elintarvikkeiden kanssa kosketukseen joutuvista muovisista tarvikkeista annetun direktiivin 90/128/ETY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikkeiden kanssa kosketukseen joutuvia tarvikkeita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/109/ETY(1) ja erityisesti sen 3 artiklan, on kuullut elintarvikealan tiedekomiteaa, sekä katsoo seuraavaa: 1) Komission direktiivin 90/128/ETY(2), sellaisena kuin se on viimeksi muutettuna direktiivillä 96/11/EY(3), 3 artiklan 2 kohdassa säädetään mainitun direktiivin liitteen II tarkistamisesta. 2) Käytettävissä olevien tietojen perusteella tietyt jäsenvaltioissa väliaikaisesti hyväksytyt monomeerit voidaan sisällyttää yhteisön luetteloon. 3) Direktiivin 90/128/ETY antamisen jälkeen on pyydetty lupaa muiden monomeerien käyttöön, ja toimitetut tekniset tiedot sallivat niiden sisällyttämisen yhteisön luetteloon. 4) Direktiivin 90/128/ETY liite III sisältää luettelon lisäaineista; luetteloa olisi muutettava lisäämällä siihen kaikki elintarvikealan tiedekomitean täysin arvioimat lisäaineet. 5) Joillekin aineille aikaisemmin asetettuja rajoituksia olisi muutettava saatavilla olevan tiedon perusteella. 6) Voimassa oleva kokonaisluettelo lisäaineista on epätäydellinen luettelo, koska se ei sisällä kaikkia nykyisin yhdessä tai useammassa jäsenvaltiossa hyväksyttyjä aineita, ja näin ollen näitä aineita voidaan yhä säännellä kansallisella lainsäädännöllä, kunnes tehdään päätös niiden sisällyttämisestä yhteisön luetteloon. 7) Tällä direktiivillä vahvistetaan puhtausvaatimukset vain muutamille aineille, ja sen vuoksi muita aineita, jotka saattavat edellyttää puhtausvaatimuksia, säännellään edelleen tältä osin kansallisella lainsäädännöllä, kunnes asiasta tehdään päätös yhteisön tasolla. 8) Tässä direktiivissä säädetyt toimenpiteet eivät ole sen laajempia kuin direktiivissä 89/109/ETY säädettyjen tavoitteiden saavuttaminen edellyttää. 9) Tässä direktiivissä säädetyt toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 90/128/ETY seuraavasti: 1. Poistetaan 3 artiklan 5 kohdan neljäs luetelmakohta. 2. Korvataan 3 a artikla seuraavasti: " 3 a artikla Epätäydellinen luettelo lisäaineista, joita voidaan käyttää muovisten materiaalien ja tarvikkeiden valmistamisessa, ja niiden käytön rajoitukset ovat liitteessä III." 3. Lisätään 3 b artikla ja 3 c artikla seuraavasti: " 3 b artikla Vain liitteessä IV lueteltuja bakteerikäymisen avulla saatavia tuotteita voidaan käyttää kosketuksessa elintarvikkeiden kanssa. 3 c artikla 1. Liitteissä II, III ja IV olevat tiettyjä aineita koskevat vaatimukset annetaan liitteessä V. 2. Numeroiden sisältö, joka on ilmoitettu suluissa ja joka käy esille sarakkeessa 'rajoitukset ja/tai ohjeet', selvitetään liitteessä VI." 4. Muutetaan liite II tämän direktiivin liitteen I mukaisesti. 5. Muutetaan liite III tämän direktiivin liitteen II mukaisesti. 6. Lisätään tämän direktiivin liitteessä III oleva teksti liitteiksi IV, V ja VI. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 2000. Niiden on ilmoitettava tästä komissiolle viipymättä. Jäsenvaltioiden on sallittava elintarvikkeiden kanssa kosketukseen joutuvien tämän direktiivin tarkoittamien muovisten materiaalien ja tarvikkeiden kauppa ja käyttö 1 päivästä tammikuuta 2002 alkaen. Niiden on kiellettävä elintarvikkeiden kanssa kosketuksiin joutuvien muovisten materiaalien ja tarvikkeiden, jotka eivät ole tämän direktiivin mukaisia, valmistus ja tuonti yhteisöön 1 päivästä tammikuuta 2003 alkaen. 2. Jäsenvaltioiden 1 kohdan mukaisesti antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 23 päivänä marraskuuta 1999. Komission puolesta Erkki LIIKANEN Komission jäsen (1) EYVL L 40, 11.2.1989, s. 38. (2) EYVL L 75, 21.3.1990, s. 19. (3) EYVL L 61, 12.3.1996, s. 26. LIITE I Muutetaan direktiivin 90/128/ETY liitettä II seuraavasti: 1. Korvataan 5 kohdan neljäs luetelmakohta seuraavasti: "- 4. sarake (Rajoitukset ja/tai vaatimukset): Nämä voivat sisältää: - spesifisen siirtymän raja-arvon (SML), - aineen sallitun enimmäismäärän valmiissa materiaalissa tai tarvikkeessa (QM), - aineen sallittavan käyttömäärän valmiissa materiaalissa tai tarvikkeessa milligrammoina laskettuna 6 dm2 elintarvikkeen kanssa kosketukseen joutuvaa alaa kohden (QMA), - muun erikseen mainitun rajoituksen, - kaikentyyppiset aineeseen tai polymeeriin liittyvät vaatimukset." 2. Muutetaan 4. sarakkeen otsikoksi "Rajoitukset ja/tai vaatimukset". 3. Muutetaan A ja B jakso lisäyksien 1-5 mukaisesti. "Lisäys 1 Luettelo direktiivin 90/128/ETY liitteessä II olevaan A jaksoon lisättävistä monomeereista ja muista lähtöaineista >TAULUKON PAIKKA> Lisäys 2 Luettelo direktiivin 90/128/ETY liitteessä II olevassa A jaksossa olevista monomeereista ja muista lähtöaineista, joiden kohdalta saraketta "Rajoitukset ja/tai vaatimukset" muutetaan >TAULUKON PAIKKA> Lisäys 3 Luettelo B jakson monomeereista ja muista lähtöaineista, jotka poistetaan direktiivin 90/128/ETY liitteessä II olevasta B jaksosta >TAULUKON PAIKKA> Lisäys 4 Luettelo direktiivin 90/128/ETY liitteessä II olevassa B jaksossa olevista monomeereista ja muista lähtöaineista, joiden osalta saraketta "Rajoitukset" muutetaan >TAULUKON PAIKKA> Lisäys 5 Luettelo monomeereista ja muista lähtöaineista, jotka siirretään direktiivin 90/128/ETY liitteessä II olevasta B jaksosta A jaksoon >TAULUKON PAIKKA>" LIITE II Muutetaan direktiivin 90/128/ETY liite III seuraavasti: 1. Korvataan 5 kohdan neljäs luetelmakohta seuraavasti: "- 4. sarake (Rajoitukset ja/tai vaatimukset). Nämä voivat sisältää: - spesifisen siirtymän raja-arvon (SML), - aineen sallitun enimmäismäärän valmiissa materiaalissa tai tarvikkeessa (QM), - aineen sallittavan enimmäismäärän lopputuotteessa tai tarvikkeessa (mg/6 dm2) kosketukseen joutuvan pinnan suhteen (QMA), - muun erikseen mainitun rajoituksen, - kaikentyyppiset aineeseen tai polymeeriin liittyvät vaatimukset" 2. Muutetaan 4. sarakkeen otsikko muotoon "Rajoitukset ja/tai vaatimukset". 3. Muutetaan kohta "Epätäydellinen luettelo lisäaineista" tämän liitteen lisäyksien 1, 2 ja 3 mukaisesti. "Lisäys 1 Luettelo direktiivin 90/128/ETY liitteeseen III lisättävistä lisäaineista >TAULUKON PAIKKA> Lisäys 2 Luettelo direktiivin 90/128/ETY liitteessä III olevista lisäaineista, joiden osalta sarakkeen "CAS-N:o" sisältöä muutetaan >TAULUKON PAIKKA> Lisäys 3 Luettelo direktiivin 90/128/ETY liitteessä III olevista lisäaineista, jotka poistetaan >TAULUKON PAIKKA>" LIITE III Lisätään liitteet IV, V ja VI seuraavasti: "LIITE IV BAKTEERIKÄYMISEN AVULLA SAATAVAT TUOTTEET >TAULUKON PAIKKA> LIITE V VAATIMUKSET A jakso: Yleiset vaatimukset (Täsmennetään myöhemmin) B jakso: Muut vaatimukset >TAULUKON PAIKKA> LIITE VI SARAKETTA "RAJOITUKSET JA VAATIMUKSET" KOSKEVIA HUOMAUTUKSIA (1) Varoitus: SLM saattaa ylittyä rasvaimutilanteissa. (2) Tässä yhteydessä SML(T) tarkoittaa, että seuraavien, PM-/viitenumeromaininnoilla 10060 ja 23920 merkittyjen aineiden siirtymä yhteensä ei saa ylittää rajoitusta. (3) Tässä yhteydessä SML(T) tarkoittaa, että seuraavien, PM-/viitenumeromaininnoilla 15760, 16990, 47680, 53650 ja 89440 merkittyjen aineiden siirtymä yhteensä ei saa ylittää rajoitusta. (4) Tässä yhteydessä SML(T) tarkoittaa, että seuraavien, PM-/viitenumeromaininnoilla 19540 ja 19960 merkittyjen aineiden siirtymä yhteensä ei saa ylittää rajoitusta. (5) Tässä yhteydessä SML(T) tarkoittaa, että seuraavien, PM-/viitenumeromaininnoilla 14200 ja 14230 merkittyjen aineiden siirtymä yhteensä ei saa ylittää rajoitusta. (6) Tässä yhteydessä SML(T) tarkoittaa, että seuraavien, PM-/viitenumeromaininnoilla 66560 ja 66580 merkittyjen aineiden siirtymä yhteensä ei saa ylittää rajoitusta. (7) Tässä yhteydessä SML(T) tarkoittaa, että seuraavien, PM-/viitenumeromaininnoilla 30080, 42320, 45195, 45200, 53610, 81760, 89200 ja 92030 merkittyjen aineiden siirtymä yhteensä ei saa ylittää rajoitusta. (8) Tässä yhteydessä SML(T) tarkoittaa, että seuraavien, PM-/viitenumeromaininnoilla 85840 ja 95725 merkittyjen aineiden siirtymä yhteensä ei saa ylittää rajoitusta. (9) SML(T) = tässä erityistapauksessa tarkoitetaan, että seuraavien aineiden yhteenlaskettu siirtymä ei saa ylittää rajoitusta: a) Badge (=2,2-bis(4-hydroksifenyyli)propaani bis (2,3-epoksipropyyli)eetteri; b) Badge.H2O d) Badge.HCl e) Badge.2HCl f) Badge.H2O.HCl Kuitenkin vesipitoisten elintarvikkeiden simulanteissa SML(T):n tulee sisältää myös Badge.2H2O (c):n, jollei materiaali tai tarvike ole merkitty käytettäväksi kosketuksessa ainoastaan niiden elintarvikkeiden ja/tai juomien kanssa, joiden kohdalla on osoitettu, että viiden edellä mainitun aineen (a), (b), (d), (e) ja (f) yhteenlaskettu siirtyminen ei ylitä 1 mg/kg. (10) Varoitus: on olemassa vaara, että aineen siirtymä vaikuttaa kielteisesti sen kanssa kosketuksissa olevien elintarvikkeiden aistinvaraisiin ominaisuuksiin, jolloin lopputuote ei ole direktiivin 89/109/ETY 2 artiklan toisen luetelmakohdan mukainen."